Pilihan raya negeri Sarawak 2011

Pilihan raya DUN Sarawak 2011 adalah pilihan raya yang ke-10 apabila Dewan Undangan Negeri Sarawak dibubarkan pada 21 Mac 2011. Penamaan calon dibuat pada 6 April 2011 manakala hari pengundian diadakan pada 16 April 2011.

Pilihan raya tersebut menyaksikan Barisan Nasional (BN) berjaya mengekalkan majoriti dua pertiga, walaupun dengan kekalahan beberapa kerusi. BN kehilangan lapan kerusi, terutamanya melalui Parti Rakyat Bersatu Sarawak (SUPP). Pemimpin SUPP yang merupakan timbalan ketua menteri George Chan Hong Nam gagal mempertahankan kerusinya. Parti pembangkang Pakatan Rakyat berjaya menambah kerusi, tetapi masih gagal mencapai matlamatnya untuk menafikan majoriti dua pertiga BN. Parti komponen yang mempunyai paling banyak pertambahan kerusi ialah Parti Tindakan Demokratik (DAP), yang memenangi dua kali ganda kerusi iaitu 12 kerusi berbanding 6 kerusi pada tahun 2006.

Taib, yang telah menjadi Ketua Menteri selama 30 tahun, mengangkat sumpah bagi penggal kelapannya pada malam yang sama.

Profil Pilihan raya

DUN Sarawak mempunyai 71 kawasan pilihan raya. N57 Belaga merupakan DUN yang terbesar di Sarawak.

Suasana pilihan raya

Dewan Undangan Negeri Sarawak dibubar melalui pengumuman yang dilakukan oleh Ketua Menteri Sarawak, Tan Sri Abdul Taib Mahmud pada 21 Mac 2011.

Pada awalnya Pakatan Rakyat Sarawak(PKR-DAP-PAS-SNAP) berbincang untuk bertanding satu lawan satu menentang Barisan Nasional di 71 DUN. Walau bagaimanapun, akhirnya PKR dan SNAP bertembung di 25 kerusi semasa hari penamaan calon. Sebagai parti yang di asaskan di Sarawak, SNAP merasakan bahawa hak kawasan tradisi (kawasan majoriti Dayak) seperti cuba dirampas dan diceroboh oleh rakan pakatan mereka iaitu PKR.

Hari penamaan calon

Hari penamaan calon diadakan pada 6 April 2011 de seluruh 71 DUN di Sarawak. BN meletakkan 67 calon lelaki dan empat wanita, PAS (tiga lelaki dan dua wanita), DAP (11 lelaki dan empat wanita), Snap (26 lelaki), Bebas (40 lelaki dan seorang wanita) PKR (45 lelaki dan empat wanita), PCM meletakkan lima calon lelaki dan seorang wanita.

Selepas proses penamaan selesai, terdapat pertandingan tiga penjuru membabitkan 23 DUN dan empat penjuru di 17 DUN. Dua kawasan berlaku pertandingan enam penjuru iaitu di DUN Belaga dan DUN Balai Ringin manakala pertandingan lima penjuru berlaku di DUN Ngemah serta DUN Jepak.

Parti bertanding

Pada kali ini Barisan Nasional bertanding di kesemua 71 kerusi DUN di Sarawak. Pakatan Rakyat Sarawak termasuk SNAP sebelum ini berbincang untuk tidak bertandng sesama sendiri untuk melawan BN satu lawan satu. Namun, SNAP dan PKR tidak ada jalan penyelesaian mengenai jumlah kerusi yang menyebabkan pembankang berlawan sesama sendiri di lebih 20 kerusi, terutama di kawasan majoriti Dayak.

Kempen pilihan raya

Barisan Nasional memberi jaminan untuk terus memberi perkhidmatan yang cemerlang dan mempertingkatkan program pembangunan untuk semua rakyat. Program pembangunan yang sedang dilaksanakan termasuk projek-projek kemudahan asas seperti jalan raya bekalan air, elektrik dan sekolah akan dilaksanakan mengikut jadual demi kemudahan rakyat.

Antara isu besar yang dibawakan oleh Pakatan Rakyat adalah mengenai hak tanah adat terutama bagi kaum Dayak. Selain itu, dakwaan tidak berasas terhadap Ketua Menteri Sarawak juga menjadi bahan kempen yang mana mengatakan beliau mempunyai kekayaan luar biasa melalui pembalakan yang berleluasa di Sarawak. Pakatan Rakyat juga berjanji akan melantik Ketua PKR Sarawak, Baru Bian jika mereka menang pilihan raya.

Parti Kebangsaan Sarawak (SNAP) mengatakan Pakatan Rakyat terutama PKR merupakan pari luar atau semenanjung yang mengganggu parti asal Sarawak berasaskan kaum Dayak.

Keputusan pilihan raya

Sejumlah 18,363 pengundi pos yang layak mengundi di dalam pilihan raya ini. Di bawah undang-undang pilihan raya Malaysia, guru-guru, tentera, polis dan pelajar yang jauh daripada kawasan pilihan raya mereka layak untuk menyerahkan undi mereka.

Berikut adalah keputusan rasmi yang telah diumumkan oleh SPR:

Calon-calon yang bertanding

Rujukan

Pilihan raya negeri di Sarawak
Pilihan raya 2011 di Malaysia